open-index/open-wikipedia-markdown huggingface dataset:
Τεπλιτσουμάμπη

Η **τεπλιτσουμάμπη** (*Teplizumab*), που πωλείται με την εμπορική ονομασία **Tzield**, είναι εξανθρωπισμένο anti-CD3 μονοκλωνικό αντίσωμα, το οποίο αποτελεί την πρώτη εγκεκριμένη θεραπεία που ενδείκνυται για την καθυστέρηση της έναρξης του σταδίου 3 σακχαρώδους διαβήτη τύπου 1 (ΣΔΤ1), σε άτομα με ΣΔΤ1 σταδίου 2.

Η **περιοχή** **Fc** αυτού του αντισώματος έχει κατασκευαστεί ώστε να έχει μη δεσμευτικές ιδιότητες υποδοχέα Fc (FNB). Οι μηχανισμοί δράσης της τεπλιτσουμάμπης, φαίνεται να περιλαμβάνουν ασθενή αγωνιστική δράση στη σηματοδότηση μέσω του συμπλέγματος Τ κυτταρικού υποδοχέα (TCR)- CD3, που σχετίζεται με την ανάπτυξη ανεργίας, μη ανταπόκρισης και/ή απόπτωσης, ιδιαίτερα των ανεπιθύμητων ενεργοποιημένων κυττάρων Teff. Επιπλέον, απελευθερώνονται ρυθμιστικές κυτοκίνες και επεκτείνονται τα ρυθμιστικά Τ κύτταρα, γεγονός που μπορεί να οδηγήσει στην αποκατάσταση της ανοσολογικής ανοχής.

## Ιατρικές χρήσεις
Η τεπλιτσουμάμπη ενδείκνυται, για να καθυστερήσει την έναρξη του σταδίου 3 σε διαβήτη τύπου 1, σε ενήλικους και παιδιατρικούς ασθενείς άνω των 8 ετών με στάδιο 2 .

## Ανεπιθύμητες ενέργειες
Στις ανεπιθύμητες ενέργειες περιλαμβάνονται: το σύνδρομο απελευθέρωσης κυτταροκινών, σοβαρές λοιμώξεις, λεμφοπενία και αντιδράσεις υπερευαισθησίας.

## Ιστορία
Η τεπλιτσουμάμπη, αναπτύχθηκε στο Πανεπιστήμιο του Σικάγου σε συνεργασία με την Ortho Pharmaceuticals και στη συνέχεια αναπτύχθηκε περαιτέρω στη MacroGenis, Inc., συμπεριλαμβανομένης και μιας συνεργασίας με την Eli Lilly, για τη διεξαγωγή της πρώτης κλινικής δοκιμής Φάσης 3 για την πρώιμη έναρξη διαβήτη τύπου 1. Αφού η αρχική δοκιμή Φάσης 3, που διεξήχθη από τη Macrogenics απέτυχε να καλύψει το πρωτεύον τελικό σημείο, το φάρμακο αποκτήθηκε από την Provention Bio, η οποία ξεκίνησε ξανά την ανάπτυξη με βάση την ανάλυση υποσυνόλου των αρχικών δοκιμών.

## Έρευνα
Η τεπλιτσουμάμπη έχει χρησιμοποιηθεί σε κλινικές δοκιμές με στόχο την προστασία των υπολειπόμενων β-κυττάρων σε ασθενείς με ΣΔ1, που διαγνώστηκαν πρόσφατα. Οι ανοσοτροποποιητικοί παράγοντες όπως τα αντι-CD3, μπορεί να αποκαταστήσουν το φυσιολογικό έλεγχο της γλυκόζης εάν παρέχονται σε πολύ πρώιμα στάδια της νόσου, όπως το στάδιο 2 ΣΔ1, όταν υπάρχουν ακόμη αρκετά β-κύτταρα για τη διατήρηση της ευγλυκαιμίας.

Η τεπλιτσουμάμπη έχει αξιολογηθεί για τη θεραπεία της απόρριψης νεφρικού αλλομοσχεύματος, για τη θεραπεία επαγωγής σε λήπτες μοσχευμάτων νησιδίων και για ψωριασική αρθρίτιδα.

Μία μελέτη Φάσης 2, έδειξε ότι η τεπλιτσουμάμπη θα μπορούσε να καθυστερήσει την ανάπτυξη διαβήτη σε μέλη της οικογένειας διαβητικών τύπου 1, που εμφανίζουν σημάδια εξέλιξης προς διαβήτη κατά περίπου δύο χρόνια μετά από μία μόνο θεραπεία, ανανεώνοντας το ενδιαφέρον για τη χρήση της ως πρόληψη και όχι ως θεραπεία σε ασθενείς υψηλού κινδύνου.

## Παραπομπές


Κατηγορία:Αντισώματα
Γκαμπριέλ Σουάσο

Ο **Γκαμπριέλ Αλόνσο Σουάσο Ουρμπίνα** (ισπανικά: Gabriel Alonso Suazo Urbina) (γενν. 9 Αυγούστου 1997) είναι Χιλιανός ποδοσφαιριστής, ο οποίος αγωνίζεται ως αριστερός πλάγιος αμυντικός.

## Σταδιοδρομία σε συλλόγους
Ο Σουάσο ξεκίνησε το ποδόσφαιρο στις ακαδημίες της Κόλο-Κόλο. Το 2014 αγωνίστηκε στην Κόλο-Κόλο Β και από το 2015 έγινε μέλος της πρώτης ομάδας.

## Εθνική ομάδα
Με την Εθνική Χιλής Κ20, κέρδισε το Διεθνές Τουρνουά Ποδοσφαίρου της Λ΄Αλκούντια το 2015.

Ο Σουάσο εκπροσώπησε τη Χιλή Κ20 στο Πρωτάθλημα Νότιας Αμερικής Κ20 του 2017 και τη Χιλή Κ23 τόσο στο Τουρνουά της Τουλόν του 2019 όσο και στο Προολυμπιακό Τουρνουά του 2020.

Ο Σουάσο κλήθηκε για το φιλικό της Χιλής πριν από το Κόπα Αμέρικα Σεντενάριο εναντίον του Μεξικού τον Μάιο του 2016. Πραγματοποίησε το ντεμπούτο του στις 3 Ιουνίου 2017, σε φιλικό αγώνα εναντίον της Μπουρκίνα Φάσο.

## Διακρίσεις

; Κόλο-Κόλο

* Πρωτάθλημα Χιλής (2): 2015–A, Transición 2017
* Κύπελλο Χιλής: 2016
* Σούπερ Καπ Χιλής (2): 2017, 2018

; Χιλή Κ20

* Διεθνές Τουρνουά της Λ΄Αλκούντια (1): 2015

## Παραπομπές


## Εξωτερικοί σύνδεσμοι
* 
* Προφίλ στον ιστότοπο της Κόλο-Κόλο
* Προφίλ στο transfermarkt.com

Κατηγορία:Χιλιανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Χιλής Κ20
Κατηγορία:Ποδοσφαιριστές ολυμπιακής ομάδας Χιλής
Κατηγορία:Ποδοσφαιριστές Εθνικής Χιλής
Κατηγορία:Ποδοσφαιριστές Κόλο-Κόλο Β
Κατηγορία:Ποδοσφαιριστές Κόλο-Κόλο
Κατηγορία:Ποδοσφαιριστές Πριμέρα Ντιβιζιόν Χιλής
Κόμπος

δεξιά|μικρογραφία|250x250εσ|Πίνακας με διάφορους κόμπους σε τοίχο του φαρόπλοιου Elbe 1
Ο **Κόμπος** είναι σκόπιμη περίπλεξη σε σχοινί, η οποία γίνεται είτε για πρακτικούς είτε για διακοσμητικούς λόγους. Οι πρακτικοί κόμποι ταξινομούνται ανάλογα με τη λειτουργία τους σε ακρόδεσμους, δεσμούς, δεσίματα και θηλιές.

* Οι **ακρόδεσμοι** λειτουργούν ως ασφάλεια. Εμποδίζουν το σχοινί απο το να να γλιστράει μέσα από ανοίγματα, εγκοπές ή άλλους κόμπους. Δύο συνηθισμένοι ακρόδεσμοι είναι ο Ημίδεσμος και το Οχτάρι.

* Τα **δεσίματα** χρησιμοποιούνται για τη στερέωση ενός σχοινιού σε ένα αντικείμενο επιτρέποντας στο σχοινι να σηκώνει βάρος ή να μεταδίδει δύναμη. Μερικοί κόμποι της κατηγορίας περιλαμβάνουν τον Κρικόδεσμο, την Ψαλιδιά και τον Σφιγκτήρα.

* Οι **δεσμοί** χρησιμοποιούνται για την σύνδεση των άκρων δύο σχοινιών. Μερικοι χαρακτηριστικοί δεσμοί είναι ο Διπλός Ψαρόκομπος, ο κόμπος Ζέπελιν, ο Ποδόδεσμος και ο Σταυρόκομπος.

* Οι **θηλιές** είναι κυκλικοί κόμποι στη μέση ή στις άκρες του σχοινιού των οποίων το άνοιγμα μπορεί είτε να αυξομειώνεται είτε να μένει σταθερό υπό τάση. Χαρακτηριστικές θηλιές είναι η Καντηλίτσα, το Διπλό Οκτάρι και η Αλπική πεταλούδα.

Οι κόμποι έχουν προκαλέσει το ενδιαφέρον από την αρχαιότητα για τις πρακτικές τους χρήσεις, καθώς και για την τοπολογική τους πολυπλοκότητα, η οποία μελετάται από την Θεωρία κόμβων ως κλάδος της τοπολογίας. 

## Δείτε επίσης

* Κατάλογος κόμπων

## Παραπομπές


*
Υπερηρωική ταινία

Μία **υπερηρωική ταινία** είναι μια ταινία που εστιάζει στις ενέργειες **[[Υπερήρωας|υπερηρώων]]**. Οι υπερήρωες είναι άτομα που διαθέτουν υπεράνθρωπες ικανότητες και είναι αφοσιωμένοι στην προστασία των υπόλοιπων ανθρώπων. Αυτές οι ταινίες διαθέτουν συνήθως στοιχεία δράσης, περιπέτειας, φαντασίας ή επιστημονικής φαντασίας. Η πρώτη ταινία ενός συγκεκριμένου χαρακτήρα συχνά εστιάζει στην ιστορία προέλευσης του ήρωα ή στην ιστορία του πώς απέκτησαν τις ιδιαίτερες δυνάμεις τους. Η πρώτη ταινία παρουσιάζει συχνά τη νέμεση του ήρωα. Η πλειοψηφία των υπερηρωικών ταινιών βασίζονται σε υπερηρωικά κόμικς. Αντίθετα, κάποιες ταινίες είναι πρωτότυπες για την οθόνη, ενώ άλλες ταινίες βασίζονται σε τηλεοπτικές σειρές ή σε άνιμε και μάνγκα.

Τα πιο κερδοφόρα franchise υπερηρωικών ταινιών από το 1967 είναι το *Ultra Series* της Tsuburaya Productions, το *Kamen Rider* και το *Super Sentai* της Toei Company, το *Blade* της New Line Cinema, το *[[X-Men (σειρά ταινιών)|X-Men]]* της 20th Century Fox, η τριλογία *[[Spider-Man]]* και η δυλογία *[[Spider-Man|The Amazing Spider-Man]]* της Sony Pictures, *[[Οι Απίθανοι]]* της Pixar, η τριλογία *[[Batman|Ο Σκοτεινός Ιππότης]]*, το Κινηματογραφικό Σύμπαν της Marvel (MCU) και Εκτεταμένο Σύμπαν της DC (DCEU).

## Παραπομπές



Κατηγορία:Κινηματογραφικά είδη
Κατηγορία:Ταινίες δράσης ανά είδος
Κατηγορία:Ταινίες βασισμένες σε κόμικς
Ciro Menotti (υποβρύχιο)

Το ***Ciro Menotti*** ήταν ένα από τα τέσσερα υποβρύχια κλάσης *[[Υποβρύχιο κλάσης Bandiera|Bandiera]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στα τέλη της δεκαετίας του 1920. Ολοκληρώθηκε το 1929 και ήταν ένα από τα σκάφη που υποστήριξαν τις δυνάμεις των Εθνικιστών κατά τη μάχη της Μάλαγας στο πλαίσιο του Ισπανικού Εμφυλίου. Στον Β΄ Παγκόσμιο Πόλεμο αξιοποιήθηκε για τον ανεφοδιασμό των δυνάμεων του Άξονα και άλλους δευτερεύοντες ρόλους.

## Περιγραφή

Η κλάση *Bandiera* ήταν μία μεγαλύτερων διαστάσεων βελτιωμένη εκδοχή της προγενέστερης κλάσης *[[Υποβρύχιο κλάσης Pisani|Pisani]]*. Τα πλοία της είχαν εκτόπισμα 940&nbsp;t (925&nbsp;LT) στην επιφάνεια και 1097&nbsp;t (1080&nbsp;LT) σε κατάδυση. Το μήκος τους ήταν 69,8&nbsp;m, το πλάτος 7,3&nbsp;m και το βύθισμά τους 5,26&nbsp;m. Μπορούσαν να επιχειρούν σε βάθος έως και 90&nbsp;m και το πλήρωμά τους αποτελούνταν από 53 αξιωματικούς και ναύτες.

Στην επιφάνεια προωθούνταν από δύο κινητήρες ντίζελ ισχύος 1500&nbsp;bhp ενώ σε κατάδυση το έργο αυτό αναλάμβαναν δύο ηλεκτροκινητήρες των 650&nbsp;hp. Η μέγιστη ταχύτητα πλεύσης στην επιφάνεια ήταν 15&nbsp;kn ενώ σε κατάδυση έφθανε τους 8,2&nbsp;kn. Η ακτίνα δράσης ήταν 4750&nbsp;ναυτικά μίλια με ταχύτητα πλεύσης 8,5&nbsp;kn και 60&nbsp;ναυτικά μίλια με ταχύτητα πλεύσης 4&nbsp;kn σε κατάδυση. Ο οπλισμός του αποτελούνταν από οκτώ τορπιλοσωλήνες των 533&nbsp;mm, τέσσερις στην πλώρη και άλλους τόσους στην πρύμνη, για τους οποίους έφεραν δώδεκα τορπίλες. Επίσης υπήρχε ένα πυροβόλο των 102&nbsp;mm χαρή στο οποίο μπορούσαν να πληγούν στόχοι όταν το σκάφος ήταν στην επιφάνεια, καθώς και δύο πολυβόλα των 13,2&nbsp;mm για αντιαεροπορική προστασία.

## Επιχειρησιακή ιστορία
Η ναυπήγηση του *Ciro Menotti* ξεκίνησε το 1928 στις εγκαταστάσεις της Odero-Terni-Orlando στο Μουτζιάνο (Muggiano). Η καθέλκυσή του έλαβε χώρα στις 29&nbsp;Δεκεμβρίου 1929 και ακολούθησε η ένταξή του σε υπηρεσία. Στις αρχές του 1937, ενώ μαινόταν ο Ισπανικός Εμφύλιος, το *Ciro Menotti* πραγματοποίησε περιπολία στα ανοικτά της Μάλαγας κατά τη διάρκεια της οποίας βύθισε το εμπορικό πλοίο των Δημοκρατικών *Delfin* τη νύχτα 31ης&nbsp;Ιανουαρίου/1ης&nbsp;Φεβρουαρίου. Τις επόμενες μέρες βομβάρδισε με το πυροβόλο του δρόμους και γέφυρες στην περιοχή της Μάλαγας, υποστηρίζοντας τις δυνάμεις των Εθνικιστών που επιτίθονταν στην πόλη.

Έπειτα από την είσοδο της Ιταλίας στον Β΄ Παγκόσμιο Πόλεμο, το *Ciro Menotti* πραγματοποίησε μέχρι το 1942 αποστολές ανεφοδιασμού με προορισμούς την Αλβανία και τη Λιβύη. Στη συνέχεια χρησιμοποιήθηκε ως εκπαιδευτικό, ενώ μετά από την συνθηκολόγηση της Ιταλίας το Σεπτέμβριο του 1943 παραδόθηκε στους Συμμάχους στη Μάλτα. Διαλύθηκε για σκραπ το 1948.

## Παραπομπές


## Βιβλιογραφία
* 
*
*
*
*

Κατηγορία:Υποβρύχια κλάσης Bandiera
Κατηγορία:Ιταλικά υποβρύχια του Β΄ Παγκοσμίου Πολέμου
Ο Ιούδας και ο Μαύρος Μεσσίας

Το **Ο Ιούδας και ο Μαύρος Μεσσίας** (αγγλικά: *Judas and the Black Messiah*) είναι ο τίτλος αμερικανικής δραματικής βιογραφικής αστυνομικής ταινίας του 2021. Η ταινία εστιάζει στην προδοσία του Φρεντ Χάμπτον, αντιπροέδρου του Κόμματος Μαύρων Πανθήρων και υπευθύνου του παραρτήματος του κόμματος στο Σικάγο, από τον Γουίλιαμ Ο΄ Νιλ, έναν πράκτορα του FBI. Τη σκηνοθεσία της ταινίας ανέλαβε ο Σάκα Κινγκ, ο οποίος συνέγγραψε το σενάριό της ταινίας μαζί με τον Γουιλ Μπέρσον, οι οποίοι βασίστηκαν σε ιστορία των Κένι Λούκας και Κιθ Λούκας.

Η ταινία έκανε πρεμιέρα στις 1η Φεβρουαρίου του 2021 στο Φεστιβάλ Κινηματογράφου Σάντανς και κυκλοφόρησε ευρέως στους κινηματογράφους των ΗΠΑ στις 12 Φεβρουαρίου του ίδιου έτους, ενώ κυκλοφόρησε ταυτόγχρονα και στο HBO Max. Έλαβε θετικές κυρίως κριτικές και κέρδισε διάφορα βραβεία. Στην 93η Απονομή των Βραβείων Όσκαρ, η ταινία προτάθηκε για έξι βραβεία, ανάμεσα σε αυτά και αυτό της Καλύτερης ταινίας και τελικά κέρδισε αυτό του Καλύτερου Πρωτότυπου Τραγουδιού («Fight for You») και αυτό του Β' Ανδρικού Ρόλου για τον Ντάνιελ Καλούγια.

## Ηθοποιοί και Χαρακτήρες
* Ντάνιελ Καλούγια στο ρόλο του Φρεντ Χάμπτον
* Λακίθ Στανφιλντ στο ρόλο του Μπιλ Ο'Νιλ
* Τζέσι Πλέμονς στο ρόλο του Ροί Μίτσελ
* Ντομινίκ Φίσμπακ στο ρόλο της Ντέμπορα Τζόνσον
* Άστον Σάντερς στο ρόλο του Τζίμι Πάλμερ
* Άλγκι Σμιθ στο ρόλο του Τζείκ Γουίντερς
* Ντάρελ Μπριτ-Γκίμπσον στο ρόλο του Μπόμπι Ρας
* Λιλ Ρελ Χόουερι στο ρόλο του Γουείν
* Ντομινίκ Θορν στο ρόλο της Τζούντι Χάρμον
* Μάρτιν Σιν στο ρόλο του Τζέι Έντγκαρ Χούβερ
* Μαρκ Φράνσις στο ρόλο του Ντείβιντ Μπλακ

## Βραβεία & Υποψηφιότητες

## Παραπομπές


## Εξωτερικοί σύνδεσμοι
* Επίσημος ιστότοπος
* Ο Ιούδας και ο Μαύρος Μεσσίας στο IMDb

Κατηγορία:Αμερικανικές ταινίες της δεκαετίας 2020
Κατηγορία:Ταινίες του 2021
Κατηγορία:Αμερικανικές πολιτικές δραματικές ταινίες
Κατηγορία:Αμερικανικές δραματικές ταινίες
Κατηγορία:Αμερικανικές βιογραφικές ταινίες
Κατηγορία:Αμερικανικές αστυνομικές θρίλερ ταινίες
Κατηγορία:Ταινίες που επηρεάστηκαν από την πανδημία COVID-19
Κατηγορία:Streaming ταινίες
Κατηγορία:Ταινίες που κέρδισαν Όσκαρ Καλύτερου Πρωτότυπου Τραγουδιού
Κατηγορία:Ταινίες με ηθοποιό που κέρδισε Όσκαρ Β' Ανδρικού Ρόλου
Κατηγορία:Ταινίες παραγωγής Warner Bros.
Κατηγορία:Ταινίες σε παραγωγή Ράιαν Κούγκλερ
Πόλυβος της Σικυώνας

Στην Αρχαία ελληνική μυθολογία ο **Πόλυβος της Σικυώνας** ήταν ο 20ος βασιλιάς της Σικυώνας, βασίλευσε 40 χρόνια. Ο Πόλυβος ήταν γιος του θεού Ερμή και της Χθονοφύλης, της κόρης του επώνυμου της Σικυώνος. Απέκτησε μια κόρη την Λυσιμάχη ή Λυσιάνασσα που παντρεύτηκε τον βασιλιά του Άργους Ταλαό, γιο του Βίαντα. Μερικοί ιστορικοί θεωρούν ότι ο ψαράς Γλαύκος ο Ανθηδόνιος ήταν γιος του Πόλυβου με την Εύβοια, κόρη του Λάρυμνου. Ο Πόλυβος διαδέχθηκε στον θρόνο τον εκ μητρός παππού του, στα τέλη της βασιλείας του έφτασε από το Άργος ο εγγονός του Άδραστος, ο πασίγνωστος ήρωας από την εκστρατεία Επτά επί Θήβας, τον κληρονόμησε μετά τον θάνατο του.

## Παραπομπές



## Πηγές

*Athenaeus of Naucratis, The Deipnosophists or Banquet of the Learned. London. Henry G. Bohn, York Street, Covent Garden. 1854. Online version at the Perseus Digital Library.
*Athenaeus of Naucratis, Deipnosophistae. Kaibel. In Aedibus B.G. Teubneri. Lipsiae. 1887. Greek text available at the Perseus Digital Library.
*Pausanias, Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. 
*Pausanias, Graeciae Descriptio. 3 vols. Leipzig, Teubner. 1903. Greek text available at the Perseus Digital Library.

Κατηγορία:Παιδιά του Ερμή
Κατηγορία:Βασιλείς της ελληνικής μυθολογίας
Διοίκηση Καταδρομών Κύπρου

Η **Διοίκηση Καταδρομών** είναι στρατιωτικός σχηματισμός ειδικών δυνάμεων της Εθνικής Φρουράς με έδρα τη Λάρνακα.

Η κύρια αποστολή των Δυνάμεων Καταδρομών είναι ο ανορθόδοξος πόλεμος. Για αυτό το σκοπό άρχισε να εκπαιδεύεται το 1964 στα βουνά του Τροόδους ενώ λίγο καιρό μετά, άρχισε τις επιχειρήσεις εναντίων Τουρκοκυπρίων στασιαστών (μέλη της TMT) και των τουρκικών δυνάμεων που επιχειρούσαν στο νησί.

## Στολή

Τα μέλη φορούν τα διακριτικά της μονάδας που απεικονίζει ένα φτερωτό ξίφος, αντιπροσωπευτικό της «θανατηφόρας, σιωπηλής και ταχείας» φύσης των επιχειρήσεων των ειδικών δυνάμεων. Ένας κύλινδρος διασχίζει το ξίφος και τα φτερά με το σύνθημα "Ο Τολμών Νικά", είναι αφιερωμένα στον Ιερό Λόχο που υπηρετούσε με την 1 Special Air Service  κατά το Β΄ Παγκόσμιο Πόλεμο. Όλοι οι Καταδρομείς, φοράνε το πράσινο μπερέ με το εθνόσημο στην αριστερά.

### Σύνθεση των Καταδρομών

**31η Μοίρα Καταδρομών**:

Η 31η Μοίρα Καταδρομών συγκροτήθηκε το καλοκαίρι του 1964, την ίδια περίοδο με τη συγκρότηση της Εθνικής Φρουράς. Μετά την εισβολή η Μονάδα τοποθετήθηκε στο Καλό Χωριό Λεμεσού. Έκτοτε - και μέχρι σήμερα-, έχουν την έδρα τους στην επαρχία Λάρνακα. Η 31 ΜΚ που το 1974 έδρευε στην Αθαλάσσα θεωρείται η Μοίρα που ποτέ δεν ηττήθηκε και την νύκτα της 20 Ιουλίου 1974 κατάλαβε το Κοτζάκαγια (Μεγάλος Βράχος) στον Άγιο Ιλαρίωνα με απόλυτη επιτυχία, έκτοτε αποκαλείται "Οι Πορθητές του Κατζάκαγια".

**32η Μοίρα Καταδρομών**:

Η 32η Μοίρα Καταδρομών ιδρύθηκε το 1964 στο χωριό Σαϊττάς και μετά μεταφέρθηκε στην Πολεμίδια. Μετά τη Μάχη της Κοφίνου, μεταφέρθηκε στη Λάρνακα.
Το 1970, μεταφέρθηκε στον Άγιο Χρυσόστομο στην επαρχία Κερύνειας. Μετά την εισβολή μεταφέρθηκε πρώτα στην Αθαλάσσα μετά ξανά στην επαρχία Λάρνακας.

**33η Μοίρα Καταδρομών**:

Η 33η Μοίρα Καταδρομών ιδρύθηκε στης 30 Απριλίου του 1965. Το 1967, μεταφέρθηκε στο Πέντε Μίλι και μετά στο Πέλλαπαϊς μέχρι την τούρκικη εισβολή. Σήμερα βρίσκεται στην επαρχία Λάρνακας.

## Συνεκπαίδευση με άλλες χώρες
Εκτός από της αρχές της Δημοκρατίας και προφανώς τις Ελληνικές Ένοπλες Δυνάμεις, η Διοίκηση Καταδρομών συνεκπαιδεύεται με πολλές άλλες χώρες όπως το Ισραήλ, τη Γαλλία, της ΗΠΑ, τη Σερβία, την Ιορδανία, τα Ηνωμένα Αραβικά Εμιράτα και άλλες.

## Πολυμέσα
* 17ο ΕΠΕΙΣΟΔΙΟ: 24 ΩΡΕΣ ΣΤΙΣ ΔΥΝΑΜΕΙΣ ΚΑΤΑΔΡΟΜΩΝ - ΛΟΚ 19/1/2019 
* Κύπριοι Καταδρομείς (1992) 
* ΚΑΤΑΔΡΟΜΕΙΣ στο ΧΙΟΝΙΣΜΕΝΟ ΤΡΟΟΔΟΣ | Όλυμπος 
* Aφιέρωμα της Ρωσικής Τηλεόρασης στη Διοίκηση Καταδρομών της Εθνικής Φρουράς 
* Συνεκπαίδευση της Διοίκησης Καταδρομών με τους Royal Marines
* 36 χιλιόμετρα στο δρόμο της τιμής και του χρέους 
* ΗΜΕΡΑ ΚΑΤΑΔΡΟΜΩΝ 
* Επιχειρησιακό Άλμα Ελεύθερης Πτώσης

## Παραπομπές


Κ
Κ
Επιχείρηση Άνταμ

Το ***Επιχείρηση Άνταμ*** (πρωτότυπος αγγλικός τίτλος: ***The Adam Project***) είναι μια αμερικανική κωμωδία δράσης επιστημονικής φαντασίας του 2022, συμπαραγωγής των Skydance Media, Maximum Effort και 21 Laps Entertainment. Το σκηνοθέτησε ο Σον Λέβι από σενάριο που γράφτηκε από τους Τζόναθαν Τρόπερ, TS Nowlin, Τζένιφερ Φλάκετ και Μαρκ Λέβιν. Στην ταινία πρωταγωνιστούν οι Ράιαν Ρέινολντς, Ουόκερ Σκόμπελ, Μαρκ Ράφαλο, Τζένιφερ Γκάρνερ, Κάθριν Κίνερ και Ζόε Σαλντάνα.

Η παραγωγή της ταινίας ξεκίνησε για πρώτη φορά το 2012 με πρωταγωνιστή τον Τομ Κρουζ. Στη συνέχεια, η ταινία έπεσε στην κόλαση ανάπτυξης έως ότου το Netflix απέκτησε τα δικαιώματα διανομής. Τα γυρίσματα ξεκίνησαν τον Νοέμβριο του 2020 και ολοκληρώθηκαν τον Μάρτιο του 2021. Το *Επιχείρηση Άνταμ* ξεκίνησε μια περιορισμένη κυκλοφορία στους κινηματογράφους στις 9 Μαρτίου του 2022 και ακολούθησε η ψηφιακή του κυκλοφορία στο Netflix στις 11 Μαρτίου. Η ταινία απέσπασε μικτές κριτικές.

## Παραπομπές


Κατηγορία:Ταινίες με ταξίδι στον χρόνο
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες του 2022
Κατηγορία:Ταινίες σε παραγωγή Ράιαν Ρέινολντς
Κατηγορία:Σελίδες με μη επιθεωρημένες μεταφράσεις
Κατηγορία:Ταινίες της Skydance Media
Κατηγορία:Αμερικανικές ταινίες της δεκαετίας 2020
Κατηγορία:Ταινίες με μουσική σύνθεση Ρομπ Σάιμονσεν
Κατηγορία:Ταινίες σε σκηνοθεσία Σον Λέβι
Απρεμιλάστη

Η **απρεμιλάστη**, η οποία πωλείται με την εμπορική ονομασία **Otezla** μεταξύ άλλων, είναι ένα φάρμακο για τη θεραπεία ορισμένων τύπων Ψωρίασης και Ψωριασικής αρθρίτιδας. Μπορεί επίσης να είναι χρήσιμο για άλλες φλεγμονώδεις ασθένειες που σχετίζονται με το ανοσοποιητικό σύστημα. Το φάρμακο δρα ως εκλεκτικός αναστολέας του ενζύμου φωσφοδιεστεράση 4 (PDE4) και αναστέλλει την αυτόματη παραγωγή του TNF-alpha από ανθρώπινα ρευματοειδή αρθρικά κύτταρα. Λαμβάνεται από το στόμα.

## Παραπομπές


Κατηγορία:Ακεταμίδες
Γκιόρελε

Το **Γκιόρελε** (τουρκικά: Görele) είναι μικρή πόλη και διαμέρισμα της επαρχίας Κερασούντας στην ακτή του Ευξείνου Πόντου της σημερινής ανατολικής Τουρκίας. Ο πληθυσμός της ήταν 16.033 κάτοικοι το 2010.

## Ιστορία
Το όνομα προέρχεται εκ παραφθοράς από την αρχαία πόλη **[[Κόραλλα]]**, αν και ο ποντιακός οικισμός πιθανότατα βρισκόταν εγγύτερα στο σημερινό Εϊνεσίλ.

Πολύ αργότερα εδώ υπήρχε ένας γενουατικός εμπορικός σταθμός και τα ερείπια του κάστρου τους βρίσκονται σήμερα 20 χλμ ανατολικά της πόλης Γκιόρελε. Οι Τούρκοι Τσεπνί έφτασαν στο Γκιόρελε από το Χορασάν τα πρώτα χρόνια του 13/14ου αιώνα.

Ως το κάστρο της Κορδύλης, ήταν ένα από τα τελευταία χριστιανικά φυλάκια που έπεσαν στον σουλτάνο Μωάμεθ Β΄ τον Πορθητή αφότου κατέκτησε την Αυτοκρατορία της Τραπεζούντας το 1461. Σύμφωνα με τα ποντιακά άσματα, μια αγρότισσα υπερασπιζόταν το κάστρο εναντίον του στρατιώτη του Σουλτάνου, μέχρι που της πήρε την ζωή, πετώντας την από ένα παράθυρο. Σύμφωνα με τον Ουίλιαμ Μίλερ, το παράθυρο αυτό υπήρχε μέχρι και στο ξεκίνημα του Κριμαϊκού πολέμου.

Από το 1878 έως το 1922, ήταν τμήμα του Οθωμανικού Βιλαετίου της Τραπεζούντας. Κατά τη διάρκεια της δημοκρατικής εποχής, έγινε μέρος της νεοϊδρυθείσας επαρχίας Κερασούντας.

Το Γκιόρελε, όπως και η υπόλοιπη ακτή, καταλήφθηκε από τα ρωσικά στρατεύματα για δύο χρόνια κατά τη διάρκεια του Πρώτου Παγκοσμίου Πολέμου.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Τουρκίας
Κατηγορία:Πόντος
Domenico Millelire (υποβρύχιο)

Το ***Domenico Millelire*** ήταν ένα από τα τέσσερα υποβρύχια κλάσης *[[Υποβρύχιο κλάσης Balilla|Balilla]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στα τέλη της δεκαετίας του 1920.

## Περιγραφή

Τα σκάφη της κλάσης *Balilla* ήταν τα πρώτα «καταδρομικά υποβρύχια» (ωκεανοπόρα) του ιταλικού ναυτικού. Είχαν εκτόπισμα 1450&nbsp;t (1427&nbsp;LT) στην επιφάνεια και 1904&nbsp;t (1874&nbsp;LT) σε κατάδυση. Είχαν μήκος 86,5&nbsp;m, πλάτος 7,8&nbsp;m και βύθισμα 4,7&nbsp;m. Μπορούσαν να επιχειρούν σε βάθος έως και 110&nbsp;m και το πλήρωμά τους αποτελούνταν από 77 αξιωματικούς και ναύτες.

Στην επιφάνεια προωθούνταν από δύο κινητήρες ντίζελ ισχύος 2450&nbsp;bhp. Όταν ήταν σε κατάδυση ισχύ παρείχαν δύο ηλεκτροκινητήρες των 1100&nbsp;hp. Επίσης διέθεταν έναν επικουρικό κινητήρα ντίζελ χάρη στον οποίο μπορούσαν να φθάνουν σε ταχύτητα 7&nbsp;kn στην επιφάνεια. Η μέγιστη ταχύτητα πλεύσης στην επιφάνεια ανέρχονταν σε 17,5&nbsp;kn και σε κατάδυση σε 8&nbsp;kn. Η ακτίνα δράσης έφθανε τα 12000&nbsp;ναυτικά μίλια στην επιφάνεια με ταχύτητα πλεύσης 7&nbsp;kn και τα 110&nbsp;ναυτικά μίλια με ταχύτητα 3&nbsp;kn σε κατάδυση.

Ο κύριος οπλισμός αποτελούνταν από έξι τορπιλοσωλήνες των 533&nbsp;mm, τέσσερις στην πλώρη και δύο στην πρύμνη, για τους οποίους έφεραν δώδεκα τορπίλες. Επίσης υπήρχε ένα πυροβόλο των 120&nbsp;mm, χάρη στο οποίο μπορούσαν να πληγούν στόχοι όταν το υποβρύχιο ήταν στην επιφάνεια, καθώς και δύο πολυβόλα των 13,2&nbsp;mm που παρείχαν αντιαεροπορική προστασία.

## Επιχειρησιακή ιστορία

Η ναυπήγηση του *Domenico Millelire* άρχισε στις 26&nbsp;Ιανουαρίου 1925 στις εγκαταστάσεις της Odero-Terni-Orlando shipyard στο Μουτζιάνο (Muggiano). Καθελκύστηκε στις 19&nbsp;Σεπτεμβρίου 1927 και εντάχθηκε σε υπηρεσία στις 11&nbsp;Αυγούστου του επόμενου έτους.

## Παραπομπές


## Βιβλιογραφία
* 
*
*
*
*

Κατηγορία:Υποβρύχια κλάσης Balilla
Έζρα Μίλερ

**Έζρα Μάθιου Μίλερ** (**Ezra Matthew Miller**, γεννημένο στις 30 Σεπτεμβρίου 1992) είναι Αμερικανό άτομο ηθοποιός. Το ντεμπούτο του στην ταινία μεγάλου μήκους ήταν στο *Afterschool* (2008), το οποίο ακολούθησε πρωταγωνιστώντας στο δράμα *Πρέπει να μιλήσουμε για τον Κέβιν* (2011) και *[[Τα πλεονεκτήματα του να είσαι στο περιθώριο]]* (2012). Το 2015, συμπρωταγωνίστησε στο δράμα *The Stanford Prison Experiment* και στην κωμωδία *Trainwreck*, πριν υποδυθεί τον Κρέντενς Ντάμπλντορ στις ταινίες *[[Φανταστικά Ζώα και πού Βρίσκονται (ταινία)|Φανταστικά Ζώα και που Βρίσκονται]]* (2016), *[[Φανταστικά Ζώα: Τα Εγκλήματα του Γκρίντελβαλντ]]* (2018) και *[[Φανταστικά Ζώα: Τα Μυστικά του Ντάμπλντορ]]* (2022).

Υποδύθηκε επίσης τον Μπάρι Άλεν / Flash σε ταινίες και τηλεοπτικές σειρές που διαδραματίζονται στο Εκτεταμένο Σύμπαν της DC (DCEU), εμφανίζοντας για πρώτη φορά σε cameo τις ταινίες *[[Batman v Superman: Η Αυγή της Δικαιοσύνης]]* (2016) και ''Ομάδα Αυτοκτονίας'' (2016), προτού παίξει έναν πιο σημαντικό ρόλο στα *[[Justice League]]* (2017), *[[Zack Snyder's Justice League]]* (2021) και *[[The Flash (ταινία)|The Flash]]* (2023), καθώς και ένα cameo στην τηλεοπτική σειρά *[[Peacemaker (τηλεοπτική σειρά)|Peacemaker]]* (2022).

Από το 2022, κατηγορήθηκε για διάπραξη κακής συμπεριφοράς, επίθεσης και διάρρηξης, με αποτέλεσμα πολλαπλές συλλήψεις και παραπομπές που δημοσιοποιήθηκαν ευρέως, και κατηγορήθηκε επίσης για παρενόχληση ανηλίκων.

## Παραπομπές


## Εξωτερικοί σύνδεσμοι
* 

Κατηγορία:ΛΟΑΤ Εβραίοι
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί γερμανικής καταγωγής
Κατηγορία:Αμερικανοί ηθοποιοί κινηματογράφου
Κατηγορία:Μη-δυαδικά άτομα
Wonder Twins

Οι **Wonder Twins** (**Ζαν** **&** **Τζέινα**) είναι δύο δίδυμα εξωγήινα αδέρφια που εμφανίστηκαν για πρώτη φορά στην αμερικανική τηλεοπτική σειρά κινουμένων σχεδίων της Hanna Barbera *The All-New Super Friends Hour*. Τα αδέρφια μπορούν να ενεργοποιήσουν τις υπερδυνάμεις τους αγγίζοντας τα δαχτυλίδια τους και λέγοντας τη φράση "Wonder Twin powers, activate!" Η Τζέινα μπορεί να μεταμορφωθεί σε οποιοδήποτε ζώο και ο Ζαν μπορεί να γίνει νερό σε οποιαδήποτε κατάσταση. Το ζευγάρι έχει επίσης έναν κατοικίδιο μαϊμού, τον Γκλικ, ο οποίος βοηθά στις δραστηριότητές τους για την καταπολέμηση του εγκλήματος.

Στη συνέχεια εμφανίστηκαν σε κόμικς βασισμένα στη σειρά κινουμένων σχεδίων και αργότερα εισήχθησαν στο κύριο σύμπαν της DC Comics . Από τότε εμφανίστηκαν σε άλλα μέσα, συμπεριλαμβανομένης της σειράς κινουμένων σχεδίων *[[Teen Titans Go!]]* και η ζωντανή τηλεοπτική σειρά *[[Σούπερμαν: Τα Χρόνια της Νιότης|Σούπερμαν: Τα Χρονικά της Νιότης]]*.

## Παραπομπές


## Εξωτερικοί σύνδεσμοι
* 

Κατηγορία:Υπερήρωες της DC Comics
Κατηγορία:Σελίδες με μη επιθεωρημένες μεταφράσεις
Κατηγορία:Χαρακτήρες της Λεγεώνας της Δικαιοσύνης
Πύργος του Ρολογιού (Μανάρα)

Ο **Πύργος του Ρολογιού Μανάρα** είναι πύργος ρολογιού που βρίσκεται στη μέση της κεντρικής πλατείας (*casbah*) στην Παλιά Πόλη της Ναμπλούς, δίπλα στο Τζαμί Αν-Νασρ στα παλαιστινιακά εδάφη.

Αποτελείται από 5 ορόφους και ανεγέρθηκε το 1906 με εντολή του Οθωμανού σουλτάνου Αμπντούλ Χαμίτ Β΄, για τον εορτασμό των 30 ετών της βασιλείας του. Ο πύργος είναι παρόμοιος με εκείνους που έχτισε επίσης ο Σουλτάνος Αμπντούλ Χαμίντ στην Τρίπολη (σήμερα στον Λίβανο) και στη Γιάφα.  Ο Πύργος του Ρολογιού έχει μια ωδή στον σουλτάνο σε περίτεχνη αραβική καλλιγραφία.

Ο Πύργος του Ρολογιού Μανάρα είναι σήμερα το σύμβολο του Δήμου Ναμπλούς, που ιδρύθηκε ως τέτοιος μετά τη νίκη του παλαιστινιακού πολιτικού κόμματος Χαμάς στις τοπικές εκλογές του 2006 σε αυτήν την πόλη.

## Παραπομπές


## Βιβλιογραφία
* 

## Εξωτερικοί σύνδεσμοι
* 

Κατηγορία:Πύργοι ρολογιών
Κατηγορία:Οθωμανικοί πύργοι ρολογιών
Κατηγορία:Αρχιτεκτονική στην Παλαιστίνη
Όρη Πίλις

[δεξιά|μικρογραφία|300x300εσ|Τα Όρη Πίλις όπως φαίνονται από την πόλη [Ντόρογκ]]
Τα **Όρη Πίλις** είναι ορεινή περιοχή στα Υπερδουνάβια Όρη. Η υψηλότερη κορυφή τους είναι *το Pilis-tető* στα 756 μέτρα. Είναι ένας δημοφιλής προορισμός πεζοπορίας στην Ουγγαρία.

Είναι ο άμεσος νότιος γείτονας των Όρεων Βίσεγκραντ που βασίζονται σε ηφαιστειακά πετρώματα ενώ το Πίλις είναι ιζηματογενές.

## Ιστορία της περιοχής
Η περιοχή ήταν περιοχή κυνηγιού για τους μεσαιωνικούς βασιλιάδες. Έχουν σωθεί πολυάριθμα κυνηγετικά καταφύγια. Μια από τις πιο πολυσύχναστες περιοχές ήταν γύρω από το χωριό Πιλισέντκερεστ.

## Βουνά της οροσειράς
* Κορυφή Πίλις, το δεύτερο υψηλότερο σημείο της Υπερδουναβίας.
* Οροσειρά Κεβέλιεκ
* Τσικοβαράλγια

## Παραπομπές



Πιλις
Κατηγορία:Υπερδουνάβια Όρη
Κατηγορία:Αποθέματα βιόσφαιρας στην Ουγγαρία
Sonic Mania

Το ***Sonic Mania*** είναι βιντεοπαιχνίδι πλατφόρμας του 2017 που εκδόθηκε από τη Sega για Nintendo Switch, PlayStation 4, Xbox One και Windows. Παρ' όλα αυτά, το Sonic Mania μπορεί επίσης να παιχτεί σε κινητά smartphones, MacOS, Linux, Nintendo 3ds, PSVita, PlayStation 3 και Wii, χάρη σε ένα decompilation του παιχνιδιού από έναν fan του. Το *Sonic Mania*, που δημιουργήθηκε για τον εορτασμό της 25ης επετείου της σειράς *Sonic the Hedgehog* και αποτίει φόρο τιμής στα αυθεντικά παιχνίδια Sega Genesis *Sonic*, με γρήγορο πλάγιας κίνησης gameplay. Πραγματοποιείται σε 13 επίπεδα, συμπεριλαμβανομένων πολλών επανασχεδιασμένων από προηγούμενα παιχνίδια. Η ιστορία ακολουθεί τους Σόνικ (Sonic), Τέιλς (Tails) και Νακλς (Knuckles) καθώς προσπαθούν να νικήσουν τον εχθρό τους Δόκτορα Αυγένιο (Doctor Eggman) και τους ρομποτικούς υποστηρικτές του, τους Hard-Boiled Heavies.

Η ομάδα ανάπτυξης αποτελούνταν από μέλη γνωστά για τη δουλειά τους στην κοινότητα των *Sonic* fangames και ROM hacking. Η ανάπτυξη ξεκίνησε αφού ο κύριος προγραμματιστής, σκηνοθέτης και προγραμματιστής Κρίστιαν "Τάξμαν" Γουάιτχεντ, ο οποίος είχε προηγουμένως συμβόλαιο με τη Sega για την ανάπτυξη βελτιωμένων θυρών για φορητές συσκευές παιχνιδιών Genesis *Sonic*, παρουσίασε ένα πρωτότυπο πρωτότυπο στον παραγωγό της Sonic Team, Τακάσι Λιζούκα. Η τέχνη, ο σχεδιασμός επιπέδων, ο ήχος και ο πρόσθετος προγραμματισμός παρέχονται από τα ανεξάρτητα στούντιο PagodaWest Games και Headcannon. Η ομάδα χρησιμοποίησε τη Retro Engine του Γουάιτχεντ και στόχευε σε μια ποιότητα γραφικών μεταξύ των παιχνιδιών Genesis και Sega Saturn.

Το *Sonic Mania* κυκλοφόρησε τον Αύγουστο του 2017 και έγινε το παιχνίδι *Sonic* με την υψηλότερη βαθμολογία εδώ και δεκαπέντε χρόνια. Πολλοί κριτικοί το είδαν ως μια επιστροφή στη φόρμα για τη σειρά *Sonic* μετά από μια σειρά παιχνιδιών με κακή υποδοχή που κυκλοφόρησαν μετά τη δεκαετία του 1990. Η παρουσίασή του, ο σχεδιασμός του επιπέδου, η μουσική και η πίστη του στα πρώιμα παιχνίδια *Sonic* επαινέθηκαν, αλλά η έλλειψη πρωτοτυπίας του επικρίθηκε. Αρκετοί το περιέγραψαν ως ένα από τα καλύτερα παιχνίδια *Sonic* και ένα από τα καλύτερα παιχνίδια του 2017. Μέσα σε ένα χρόνο, είχε πουλήσει πάνω από ένα εκατομμύριο αντίτυπα παγκοσμίως. *Το Sonic Mania Plus*, μια βελτιωμένη έκδοση με πρόσθετο περιεχόμενο, κυκλοφόρησε τον Ιούλιο του 2018.

## Παραπομπές


Κατηγορία:Sonic
Τόρι Γουέλς

Η **Τόρι Γουέλς** (αγγλικά: Tori Welles) (γενν. 17 Ιουνίου 1967) είναι Αμερικανίδα πρώην ηθοποιός πορνογραφικών ταινιών.

## Πρώιμη ζωή
Η Γουέλς γεννήθηκε και μεγάλωσε στη Νότια Καλιφόρνια. Έχει ισπανική, γαλλική, νορβηγική και αγγλική καταγωγή.

## Καριέρα
Η Γουέλς έπαιξε σε αισθησιακές ταινίες από το 1988 μέχρι και το 1999 και σκηνοθέτησε επίσης αρκετές ταινίες στις αρχές της δεκαετίας του 1990.Το 1997, ο Πολ Νόρμαν κυκλοφόρησε ένα ιδιωτικό βίντεο με τον ίδιο και την Γουέλς, που γυρίστηκε μετά το διαζύγιό τους, με τίτλο *The Private Diary of Tori Welles*. Η Γουέλς φέρεται να ήταν θυμωμένη αλλά είπε ότι δεν είχε νομική βάση για να σταματήσει τη διανομή της.

Η Γουέλς είναι πρώην ερμηνεύτρια με συμβόλαιο με τη Vivid Entertainment.Έχει επίσης εργαστεί για εταιρείες παραγωγής όπως οι Caballero Home Video, Evil Angel, VCA Pictures και το Zane Entertainment Group. Είναι επίσης η παρουσιάστρια μιας διαδικτυακής ραδιοφωνικής εκπομπής για το ραδιόφωνο Vivid.

Εμφανίσεις
Η Γουέλς έχει εμφανιστεί σε διάφορους δευτερεύοντες ρόλους, όπως η κωμωδία τρόμου του Κλιντ Χάουαρντ του 1995 Ice Cream Man (με το όνομα Μπριτάνια Πάρις *Brittania Paris*) και ένα επεισόδιο του 2006 της κωμικής σειράς Scrubs. Συμμετείχε επίσης το 1993 στο σουηδικό late night talk show Adam. Είναι επίσης σκηνοθέτης, παραγωγός, δημιουργός κοστουμιών και γκαρνταρόμπας καθώς και συγγραφέας.

### Άλλες δραστηριότητες
Από το 2004 εργάστηκε ως περιφερειακή διευθύντρια πωλήσεων για το Peach DVD, με το όνομα Brittania Paris.Τον Μάιο του 2011, η Γουέλς προσλήφθηκε ως συνεργάτης πωλήσεων από τη Metro Entertainment.

Τον Μάρτιο του 2012, η Γουέλς και ο Τομ Μπάιρον ίδρυσαν το Hall of Fame Management, ένα πρακτορείο ταλέντων που αντιπροσωπεύει πορνογραφικούς ηθοποιούς, σκηνοθέτες, εκδότες, φωτογράφους και άλλους ενήλικες εργαζόμενους στη βιομηχανία.[10] Έχει επίσης τη δική της εταιρεία παραγωγής που ονομάζεται Tori Welles Entertainment.

## Προσωπική ζωή
Ήταν παντρεμένη με τον παραγωγό αισθησιακών ταινιών Πολ Νόρμαν από το 1990 μέχρι το 1994.

## Βραβεία
* 1990 Βραβείο AVN για το καλύτερο νέο Starlet
* Βραβείο XRCO 1990 – Starlet
* Βραβείο XRCO 1990 – Γυναίκα Ερμηνεύτρια της Χρονιάς
* Βραβείο XRCO 1990 – Καλύτερη Σεξουαλική Σκηνή – Ο Χαμαιλέοντας (με τον Μπακ Άνταμς)
* 1991 FOXE Αγαπημένο Γυναικείο Θαυμαστή
* 1996 AVN Hall of Fame
* 1999 XRCO Hall of Fame

## Παραπομπές


## Εξωτερικοί σύνδεσμοι
* 
* 
* 

Κατηγορία:Αμερικανίδες ηθοποιοί πορνογραφικών ταινιών
Κατηγορία:Αμερικανοί σκηνοθέτες πορνογραφικών ταινιών
Κατηγορία:Αμερικανοί παραγωγοί πορνογραφικών ταινιών
Κατηγορία:Αμερικανοί αγγλικής καταγωγής
Κατηγορία:Αμερικανοί γαλλικής καταγωγής
Κατηγορία:Αμερικανοί νορβηγικής καταγωγής
Κατηγορία:Αμερικανοί ισπανικής καταγωγής
Ντάνιελ Λαρούσο

Ο **Ντάνιελ Λαρούσο** (Daniel LaRusso) είναι φανταστικός χαρακτήρας στο franchise ''The Karate Kid''. Είναι ο κύριος πρωταγωνιστής των πρώτων τριών ταινιών *Καράτε Κιντ* και ένας από τους βασικούς χαρακτήρες της spin-off σειράς *[[Cobra Kai]]*. Τον υποδύεται ο Ραλφ Μάτσιο.

## Παραπομπές


Κατηγορία:The Karate Kid (franchise)
Κατηγορία:Κινηματογραφικοί χαρακτήρες
Κατηγορία:Αμερικανοί φανταστικοί χαρακτήρες
Μουν Ντάε Σουνγκ

Ο **Μουν Ντάε Σουνγκ** (γενν. 1976) είναι Νοτιοκορεάτης ολυμπιονίκης, πρώην παγκόσμιος πρωταθλητής του ταεκβοντό, ο οποίος κέρδισε το χρυσό μετάλλιο στους Ολυμπιακούς Αγώνες του 2004 που διεξήχθησαν στην Αθήνα στην κατηγορία βαρέων βαρών, νικώντας τον Έλληνα πρωταθλητή Αλέξανδρο Νικολαΐδη με ανάποδο περιστροφικό λάκτισμα. 

Από τον Αύγουστο του 2008 είναι τακτικό μέλος της Διεθνούς Ολυμπιακής Επιτροπής μετά από εκλογή του στην 120η Σύνοδο της ΔΟΕ.

## Βιογραφικά στοιχεία
Εισήλθε στο Πανεπιστήμιο *Dong-A* με υποτροφία ταεκβοντό το 1995 και είχε πολύ καλές επιδόσεις σε εθνικούς αγώνες κατά τη διάρκεια των φοιτητικών του χρόνων. Μετά την αποφοίτησή του από το Πανεπιστήμιο Dong-A στο Busan της Νότιας Κορέας το 1999, έγινε επαγγελματίας - μέλος της ομάδας ''Samsung Corporation''. 

Μετά τους Ολυμπιακούς Αγώνες της Αθήνας, ο Σουνγκ έγινε διάσημος στη Νότια Κορέα και ανεδείχθη επίσημος εκπρόσωπος της *[[Audi]] Automobile Company* με πολλές τηλεοπτικές και δημόσιες εμφανίσεις, βοηθώντας σημαντικά και το άθλημα (ταεκβοντό).

Το 2012 υπέβαλε υποψηφιότητα για βουλευτής στην νομοθετική περιφέρεια του Σαχά-γκου με την υποστήριξη του Κόμματος Σαενούρι και κέρδισε τη θέση με εκλογές.

## Παραπομπές


Κατηγορία:Μέλη Διεθνούς Ολυμπιακής Επιτροπής
Κατηγορία:Αθλητές του Τάε Κβον Ντο
Αρχή του Λε Σατελιέ

Η **Αρχή του Λε Σατελιέ** προτάθηκε από το Γάλλο χημικό Ανρί-Λουί Λε Σατελιέ και εξηγεί πώς επηρεάζεται η ισορροπία ενός συστήματος όταν επιχείρεται κάποιου είδους μεταβολή σε αυτό. Στην Χημεία για παράδειγμα, η χημική ισορροπία ενός συστήματος μπορεί να δεχθεί μεταβολές της πίεσης, της θερμοκρασίας ή/και της συγκέντρωσης των ουσιών που συμμετέχουν στο σύστημα (αντιδρώντα και προϊόντα μιας χημικής αντίδρασης). Η Αρχή του Λε Σατελιέ δηλώνει ότι:

*Ένα σύστημα σε ισορροπία αποκρίνεται σε μία μεταβολή προς την κατεύθυνση που ελαχιστοποιεί την επίδραση της μεταβολής αυτής*.

Για παράδειγμα, αν ένα σύστημα σε ισορροπία υποβληθεί σε μεγάλη πίεση το σύστημα αναδιατάσεται έτσι ώστε να καταλαμβάνει μικρότερο όγκο και έτσι ελαχιστοποιείται η αύξηση της πίεσης. 

Ο Λε Σατελιέ διατύπωσε τον παραπάνω κανόνα το 1888.

## Εφαρμογή σε ποικίλα πλαίσια
Η Αρχή του Λε Σατελιέ είναι μία πολύ γενική αρχή η οποία περιλαμβάνει άλλους νόμους των επιστημών, όπως πχ. το νόμο δράσεως των μαζών των Γκούλντμπεργκ και Βάαγγε. Οι επιστήμονες συχνά στηρίζονται στην Αρχή του Λε Σατελιέ για να προσδιορίσουν ποιος είναι ο καλύτερος τρόπος για να επιφέρουν σε ένα σύστημα τις μεταβολές που επιθυμούν.

Στη θερμοδυναμική, η αρχή χρησιμοποιείται για να χειραγωγηθούν τα αποτελέσματα αντιστρεπτών μεταβολών, συχνά με στόχο την αύξηση της απόδοσής τους. Στην φαρμακολογία, η δέσμευση των προσδεμάτων με τους υποδοχείς μπορεί να μεταβάλει την ισορροπία σύμφωνα με την αρχή του Le Chatelier, εξηγώντας έτσι τα ποικίλα φαινόμενα ενεργοποίησης και απευαισθητοποίησης των υποδοχέων. Στη βιολογία, η έννοια της ομοιόστασης διαφέρει από την αρχή του Le Chatelier, καθώς η ομοιόσταση διατηρείται συνήθως μέσω διαδικασιών ενεργού χαρακτήρα, σε αντίθεση με τον παθητικό ή διαπαθητικό χαρακτήρα των διεργασιών που περιγράφει η αρχή του Le Chatelier στη θερμοδυναμική. Στα οικονομικά, ακόμη πιο μακριά από τη θερμοδυναμική, η αναφορά στην αρχή θεωρείται μερικές φορές ότι συμβάλλει στην εξήγηση της ισορροπίας τιμών σε αποδοτικά οικονομικά συστήματα. Σε ορισμένα δυναμικά συστήματα, η τελική κατάσταση δεν μπορεί να καθοριστεί από το σοκ ή τη διαταραχή.

## Παραπομπές


## Βιβλιογραφία
*
*Bailyn, M. (1994). *A Survey of Thermodynamics*, American Institute of Physics Press, Νέα Υόρκη, .
*Callen, H.B. (1960/1985). *Thermodynamics and an Introduction to Thermostatistics*, (1st edition 1960) 2nd edition 1985, Wiley, Νέα Υόρκη, .
*Münster, A. (1970), *Classical Thermodynamics*, translated by E.S. Halberstadt, Wiley–Interscience, Λονδίνο, .
*Prigogine, I., Defay, R. (1950/1954). *Chemical Thermodynamics*, translated by D.H. Everett, Longmans, Green & Co, Λονδίνο.
*

## Εξωτερικοί σύνδεσμοι
*Βίντεο στο YouTube για την αρχή και την πίεση του Λε Σατελιέ

Κατηγορία:Ομοιόσταση
Atlantis Is Calling (S.O.S. for Love)

Το **Atlantis Is Calling (S.O.S. for Love)** είναι  τραγούδι του γερμανικού ντουέτου Modern Talking, που κυκλοφόρησε ως το δεύτερο single από το τρίτο τους στούντιο άλμπουμ, το *[[Ready for Romance]]*, το οποίο κυκλοφόρησε στις 26 Μαΐου 1986. Είναι το πέμπτο και τελευταίο συνεχόμενο single του ντουέτου που κατάφερε να φτάσει στο Νο. 1 του Γερμανικού Σινγκλ Τσαρτ. Το single «Atlantis is Calling (SOS for Love)» κυκλοφόρησε στη Γερμανία και σε άλλα ευρωπαϊκές χώρες στις 28 Απριλίου 1986. Έφτασε στο Νο. 1 στη Γερμανία στις 16 Ιουνίου 1986 αφού είχε παραμείνει δύο εβδομάδες στη θέση Νο. 2.  Το single διατηρήθηκε τέσσερις εβδομάδες στην κορυφή και συνολικά 14 εβδομάδες στο top 100. Ενώ το «Atlantis Is Calling (SOS for Love)» μπήκε στην πρώτη πεντάδα στην Ελβετία, την Αυστρία και τη Σουηδία, κατάφερε να βρεθεί στο top 10 στην Ολλανδία και τη Νορβηγία.

## Τσαρτ

### Εβδομαδιαία

### Τέλος Χρονιάς

## Πιστοποιήσεις

## Παραπομπές


Κατηγορία:Τραγούδια του 1986
Κατηγορία:Singles του 1986
Κατηγορία:Τραγούδια των Modern Talking
Οαμαρού

Η **Οαμαρού** (αγγλικά: *Oamaru*, μαάορι: *Te Oha-a-Maru*) είναι η μεγαλύτερη πόλη στο Βόρειο Οτάγκο, στο Νότιο Νησί της Νέας Ζηλανδίας, και η κύρια πόλη στην περιοχή Ουαϊτάκι. Βρίσκεται 80 χιλιόμετρα νότια του Τίμαρου και 120 χιλιόμετρα βόρεια του Ντανίντιν στις ακτές του Ειρηνικού. Ο Κρατικός Αυτοκινητόδρομος 1 και η σιδηροδρομική κύρια νότια γραμμή την συνδέουν και με τις δύο πόλεις. Με πληθυσμό 13.900 κατοίκους, η Οαμαρού είναι η 28η μεγαλύτερη αστική περιοχή στη Νέα Ζηλανδία και η τρίτη μεγαλύτερη στο Οτάγκο πίσω από το Ντανήντιν και το Κουίνσταουν. Η πόλη είναι η έδρα της περιφέρειας Ουαϊτάκι, η οποία περιλαμβάνει τις γύρω πόλεις Κούραου, Ουέστον, Πάλμερστον και Χάμπντεν, οι οποίες από κοινού έχουν συνολικό πληθυσμό 23.200.

Τον Αύγουστο του 2016 η Οαμαρού μπήκε στο Βιβλίο των Παγκόσμιων Ρεκόρ Γκίνες για τη μεγαλύτερη συγκέντρωση ατμοπάνκ ατόμων (steampunks) στον κόσμο, όρος που δημιουργήθηκε τη δεκαετία του 1980 και βασίζεται σε φανταστικές εφευρέσεις που θα μπορούσαν να είχαν δημιουργήσει οι Βικτωριανοί για τον σύγχρονο κόσμο.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νέας Ζηλανδίας
Ταουράνγκα

Η **Ταουράνγκα**, ή **Ταουράγγα** (αγγλικά και μαορί: Tauranga), είναι παράκτια πόλη στην περιοχή Πλέντι και η πέμπτη πιο πυκνοκατοικημένη πόλη της Νέας Ζηλανδίας, με αστικό πληθυσμό 158.300 κατοίκους (Ιούνιος 2022), ή περίπου το 3% του εθνικού πληθυσμού. Κατοικήθηκε από τους Μαορί στα τέλη του 13ου αιώνα, αποικίστηκε από Ευρωπαίους στις αρχές του 19ου αιώνα και κατέστη πόλη το 1963.

## Κλίμα
Η Ταουράνγκα έχει ωκεάνιο ή θαλάσσιο εύκρατο κλίμα. Μπορεί να περιγραφεί και ως υποτροπικό.

Κατά τους καλοκαιρινούς μήνες ο πληθυσμός διογκώνεται καθώς οι παραθεριστές κατεβαίνουν στην πόλη, ειδικά κατά μήκος των δημοφιλών λευκών παραλιών για σέρφινγκ, από το όρος Μαουνγκανούι έως την Παπαμόα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νέας Ζηλανδίας
ΕΕΜ

Το **ΕΕΜ** μπορεί να αναφέρεται σε οποιοδήποτε από τα παρακάτω.

*Εθνικό Ελληνικό Μουσείο
*Ελληνική Εταιρεία Μεταφρασεολογίας
*Ένωση Ελλήνων Μουσουργών
Τσαρλς Φέφερμαν

Ο **Τσαρλς Λούις Φέφερμαν** (Charles Louis Fefferman, γεννήθηκε στις 18 Απριλίου 1949) είναι Αμερικανός μαθηματικός που εργάζεται στο Πανεπιστήμιο του Πρίνστον, στο οποίο κατέχει σήμερα την Πανεπιστημιακή Έδρα Μαθηματικών Herbert E. Jones, Jr. '43. Του απονεμήθηκε το μετάλλιο Φιλντς το 1978 για τη συμβολή του στη μαθηματική ανάλυση.

## Παιδικά χρόνια και εκπαίδευση
Ο Φέφερμαν γεννήθηκε από εβραϊκή οικογένειαστην Ουάσινγκτον και ήταν παιδί θαύμα. Εισήχθη στο Πανεπιστήμιο του Μέριλαντ σε ηλικία 14 ετών και έγραψε την πρώτη του επιστημονική εργασία σε ηλικία 15 ετών. Πήρε πτυχία στα μαθηματικά και τη φυσική σε ηλικία 17 ετών και πήρε το διδακτορικό του στα μαθηματικά τρία χρόνια αργότερα στο Πανεπιστήμιο του Πρίνστον, υπό τη διεύθυνση του Elias Stein. Η διδακτορική του διατριβή είχε τίτλο "Ανισότητες για έντονα μοναδικούς τελεστές συνέλιξης" . Ο Φέφερμαν ανακηρύχθηκε τακτικός καθηγητής στο Πανεπιστήμιο του Σικάγο σε ηλικία 22 ετών, γεγονός που τον έκανε τον νεότερο τακτικό καθηγητή που διορίστηκε ποτέ στις Ηνωμένες Πολιτείες.

## Σταδιοδρομία
Σε ηλικία 25 ετών, επέστρεψε στο Πρίνστον ως τακτικός καθηγητής και ήταν ο νεότερος που πήρε  αυτόν τον τίτλο . "Τιμήθηκε με το Βραβείο Alan T. Waterman το 1976 (Ήταν ο πρώτος  που έλαβε το συγκεκριμένο  βραβείο) και με το Μετάλλιο Φιλντς το 1978 για το έργο του στη μαθηματική ανάλυση, ειδικά για τη σύγκλιση και την απόκλιση." Εκλέχθηκε στην Εθνική Ακαδημία Επιστημών το 1979.Το 1984 διορίστηκε Καθηγητής Χέρμπερτ Τζόουνς στο Πρίνστον.

Εκτός από τα προαναφερθέντα, στις τιμητικές του διακρίσεις περιλαμβάνονται το Βραβείο Σάλεμ το 1971, το Βραβείο Μπέργκμαν το 1992, το Βραβείο Μνήμης Μπότσερ το 2008 και το Βραβείο Βολφ στα Μαθηματικά για το 2017 , καθώς και η εκλογή του στην Αμερικανική Ακαδημία Τεχνών και Επιστημών και στην Αμερικανική Φιλοσοφική Εταιρεία. Για το 2021 του απονεμήθηκε το Βραβείο του Ιδρύματος BBVA Βραβείο για τα σύνορα της γνώσεως στις βασικές επιστήμες .

Ο Φέφερμαν προχώρησε σε αρκετές καινοτομίες που αναθεώρησαν τη μελέτη της πολυδιάστατης σύνθετης ανάλυσης, βρίσκοντας γόνιμες γενικεύσεις των κλασικών αποτελεσμάτων χαμηλής διάστασης. Το έργο του Φέφερμαν στις μερικές διαφορικές εξισώσεις, την ανάλυση Φουριέ, ιδίως τη σύγκλιση, τους πολλαπλασιαστές, την απόκλιση, τα μοναδιαία ολοκληρώματα και τους χώρους Χάρντι του χάρισε το μετάλλιο Φιλντς στο Διεθνές Συνέδριο Μαθηματικών στο Ελσίνκι το 1978. Ήταν ομιλητής στην ολομέλεια του ICM του 1974 στο Βανκούβερ.

Το αρχικό του έργο περιελάμβανε τη μελέτη της ασυμπτωτικής του πυρήνα Μπέργκμαν εκτός των ορίων ψευδοκυρτών περιοχών στο \mathbb C^n. Μελέτησε, μεταξύ άλλων, μαθηματική φυσική, αρμονική ανάλυση, δυναμική ρευστών, νευρωνικά δίκτυα, γεωμετρία, μαθηματικά οικονομικά και φασματική ανάλυση.

## Εργασίες
Τα κείμενα που ακολουθούν είναι από τα πιο γνωστά του Φέφερμαν: 
* 
* 
* 
* 
* 
* 
* 
* 
* 

## Παραπομπές


## Εξωτερικοί σύνδεσμοι
* Charles Fefferman Curriculum Vitae 
*
* 
* 
* 
* 
* 
* 
* 
* 
* 

Κατηγορία:Μαθηματικοί αναλυτές
Κατηγορία:Αμερικανοί μαθηματικοί  
Κατηγορία:Μαθηματικοί του 20ού αιώνα
Κατηγορία:Μαθηματικοί του 21ου αιώνα
Κατηγορία:Βραβευμένοι με Μετάλλιο Φιλντς
World of Warcraft: Dragonflight

Το ***World of Warcraft: Dragonflight*** είναι το ένατο expansion του μαζικού διαδικτυακού παιχνιδιού ρόλων πολλαπλών παικτών (MMORPG), *[[World of Warcraft]]*. το οποίο ακολούθησε το *[[World of Warcraft: Shadowlands|Shadowlands]]*. Τον Απρίλιο του 2022, ανακοινώθηκε και στις 28 Νοεμβρίου του 2022, κυκλοφόρησε.

Το expansion διαδραματίζεται στο Dragon Isles, το οποίο ήταν κρυμμένο για 10.000 χρόνια. Αυτός ο νέος κόσμος του παιχνιδιού, είναι χωρισμένος σε τέσσερα μέρη. Χαρακτηριστικό του expansion αυτού ηταν η προσθήκη νέου race, των Dracthyr, πράγμα που η εταιρεία είχε να το κάνει από το τέταρτο expansion, το *[[World of Warcraft: Mists of Pandaria|Mists of Pandaria]]*.  Άλλο ένα χαρακτηριστικό είναι και το Dragonriding, το οποίο επιτρέπει από την αρχή στους παίχτες να πετούν σε αυτή την περιοχή, με συγκεκριμένους δράκους, οι οποίοι για πρώτη φορά έχουν και κάποιες ικανότητες (skills).

Το expansion, σε αντίθεση με τον προκάτοχό του, έλαβε αρκετά θετικές κριτικές, με τους κριτικούς να το βλέπουν ως μια νέα αρχή στο πλέον δημοφιλές MMORPG παιχνίδι. Στο Metacritic, έλαβε μια βαθμολογία της τάξης του 84/100, ενώ στο PC Gamer 80/100. 

## Παραπομπές


## Εξωτερικοί σύνδεσμοι
*

Κατηγορία:Βιντεοπαιχνίδια του 2022
Κατηγορία:Βιντεοπαιχνίδια της Blizzard
Κατηγορία:Βιντεοπαιχνίδια MMORPG
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια των Windows
Wyborowa

Η **Wyborowa** (, το θηλυκό του πολωνικού επιθέτου *wyborowy* «εκλεκτό») είναι μάρκα πολωνικής βότκας. Το επίθετο χρησιμοποιήθηκε σε ένα ευνοϊκό άρθρο του Τύπου και στη συνέχεια προστέθηκε μετά τη λέξη *wódka* «βότκα», με αποτέλεσμα το τελικό όνομα *Wódka Wyborowa*.

Το προϊόν παρέμεινε δημοφιλές στην εγχώρια αγορά μέχρι το 1873, όταν ξεκίνησε η εξαγωγή της βότκας στις ευρωπαϊκές χώρες. Το 1927, η Wyborowa έγινε η πρώτη μάρκα βότκας που έγινε διεθνές εμπορικό σήμα. Τις δεκαετίες του 1950 και του 1960, η Wyborowa κατέκτησε όλες τις μεγάλες ευρωπαϊκές χώρες - αποτελούσε πάνω από το 60% του συνολικού όγκου της βότκας που εξήχθη στο Ηνωμένο Βασίλειο.

Μετά την περίοδο της οικονομικής μετάβασης στα τέλη της δεκαετίας του 1980 και στις αρχές της δεκαετίας του 1990, το αποστακτήριο του Πόζναν, όπως και πολλά άλλα στη χώρα, αντιμετώπισε σοβαρά προβλήματα και ήταν κοντά στο να υποβάλει αίτηση πτώχευσης. Ωστόσο, λόγω της μεγάλης διεθνής δημοτικότητας του κύριου προϊόντος της, το εργοστάσιο αγοράστηκε από τη γαλλική εταιρεία παραγωγής αλκοολούχων ποτών Pernod Ricard.

## Κριτική
Σε μια ανάλυση που δόθηκε από το Radio Télévision Suisse τον Μάιο του 2014, η ομάδα εργαστηρίων Eurofins Scientific αποκάλυψε την παρουσία ζαχαροκάλαμου ή καλαμποκιού, ενώ η επισήμανση του Wyborowa αναφέρει μόνο αλκοόλ σίκαλης.

## Παραπομπές


## Εξωτερικοί σύνδεσμοι
* 

Κατηγορία:Εμπορικά σήματα της Pernod Ricard
Κατηγορία:Πολωνικά εμπορικά σήματα
Κατηγορία:Πολωνικές βότκες
Κατηγορία:Ποτά με βάση τη σίκαλη
Φρανσίσκο Βιγιαρροέλ

Ο **Φρανσίσκο Βιγιαρροέλ** (Καράκας, 5 Μαΐου 1965) είναι Βενεζουελάνος Δικηγόρος, συγγραφέας, σεναριογράφος και σκηνοθέτης Βενεζουέλας, περισσότερο γνωστός για την ταινία του 2020 Δύο φθινόπωρα στο Παρίσι, η οποία ήταν η κινηματογραφική μεταφορά του ομώνυμου μυθιστορήματός του του 2007.

## Παραπομπές


Κατηγορία:Βενεζουελάνοι ηθοποιοί
Κατηγορία:Βενεζουελανοί παραγωγοί ταινιών
Χιούι Φέργκιουσον

Ο **Χιούι Φέργκιουσον** (*Hughie Ferguson*, 2 Μαρτίου 1898 – 9 Ιανουαρίου 1930) ήταν Σκωτσέζος  ποδοσφαιριστής που αγωνιζόταν ως επιθετικός. Ένας από τους καλύτερους σκόρερ στην ιστορία του σκωτζέζικου ποδοσφαίρου, σημείωσε τουλάχιστον 525 γκολ σε 559 επίσημους αγώνες. Είναι ένας από τους επτά Βρετανούς ποδοσφαιριστές με περισσότερα από 350 γκολ πρωταθλήματος.

## Βιογραφία

Από μικρός έδειξε ότι είχε μεγάλες ικανότητες με την μπάλα στα πόδια του και εντάχθηκε στους Πάρκχεντ Τζούνιορς (*Parkhead Juniors*). Αρχικά αγωνίστηκε ως μέσος, αλλά σύντομα μετακινήθηκε στην επίθεση.
Προσχώρησε στην ομάδα του  Μάδεργουελ ΦΚ με την έναρξη της σεζόν του πρωταθλήματος Σκωτίας 1916–17. Σκόραρε νωρίς στο πρωτάθλημα (και τα δύο γκολ στην ισοπαλία 2–2 με την στη Ρέιθ Ρόβερς). Γρήγορα έγινε ιδιαίτερα παραγωγικός σκόρερ και ήταν πρώτος σκόρερ στο πρωτάθλημα της Σκωτίας σε τρεις σεζόν: 1917–18 (35 γκολ), 1919–20 (43 γκολ) και 1920–21 (33 γκολ).

Με την Μάδεργουελ έφτασε στους ημιτελικούς του Κυπέλλου Σκωτίας το 1923 (χάνοντας 2–0 από τη Σέλτικ και ήταν στην τρίτη θέση στο πρωτάθλημα το 1919–20. Παρά αυτές τις επιδόσεις, δεν επιλέχθηκε ποτέ για την εθνική ομάδα. Το 1925 εντάχθηκε στην ομάδα της Ουαλίας Κάρντιφ που μόλις είχε φτάσει στον τελικό του Κυπέλλου Αγγλίας. Επιστρατεύτηκε για να εξασφαλίσει τη θέση του συλλόγου στην αγγλική πρώτη κατηγορία. Το πέτυχε χωρίς ιδιαίτερη δυσκολία την πρώτη χρονιά σημειώνοντας 19 γκολ.

Η κορυφαία στιγμή του Χιούι Φέργκιουσον κατά τη διάρκεια της θητείας του στο Κάρντιφ ήταν ο τελικός του Κυπέλλου Αγγλίας το 1927 με αντίπαλο την Άρσεναλ. Στο 74ο λεπτό ο Φέργκιουσον, δεχόμενος σέντρα από τα δεξιά, σουτάρει προς τον αντίπαλο τερματοφύλακα, Νταν Λιούις. Αυτός φαίνεται να πιάνει την μπάλα, αλλά υπό την πίεση αντιπάλου, η μπάλα ξέφυγε ανάμεσα στα χέρια του και σε μια απελπισμένη προσπάθεια την έριξε στα δίχτυα του με τον ώμο του. Αυτό είναι το νικητήριο γκολ για την Κάρντιφ. Με το σύλλογο ο Φέργκιουσον κατέκτησε ακόμα το Κύπελλο Ουαλίας και το Charity Shield.

Επέστρεψε στη Σκωτία το 1929 και υπέγραψε στην Νταντί. Οι κακές πρώτες εμφανίσεις οδήγησαν σε αποδοκιμασίες από τους φιλάθλους και τον ίδιο σε κατάθλιψη. Πέτυχε δύο γκολ και αποβλήθηκε από την ομάδα λόγω τραυματισμού και έλλειψης φόρμας. Αυτοκτόνησε στις 9 Ιανουαρίου 1930 με ασφυξία από αέριο. Ήταν παντρεμένος με ένα παιδί, ενώ η σύζυγός του ήταν έγκυος.

## Τίτλοι και διακρίσεις

**Κάρντιφ Σίτι**

* Κύπελλο Αγγλίας: 1926–27

* *FA Charity Shield*: 1927

* Κύπελλο Ουαλίας: 1927–28

* Πρώτος σκόρερ πρωταθλήματος Σκωτίας (3) : 1917–18, 1919–20, 1920–21

## Δείτε επίσης

* Κατάλογος ποδοσφαιριστών ανδρών με 500 ή περισσότερα γκολ
* Κατάλογος ποδοσφαιριστών με τα περισσότερα τέρματα πρωταθλήματος

## Παραπομπές


## Εξωτερικοί σύνδεσμοι

 

Κατηγορία:Σκωτσέζοι ποδοσφαιριστές
Κατηγορία:Ποδοσφαιριστές Μάδεργουελ ΦΚ
Κατηγορία:Ποδοσφαιριστές Νταντί ΦΚ
Κατηγορία:Ποδοσφαιριστές Κάρντιφ Σίτι
Κατηγορία:Επιθετικοί ποδοσφαιριστές
Κατηγορία:Αυτόχειρες